Dallin H. Oaks
Evanjelium Ježiša Krista nás vyzýva k zmene. „Čiňte pokánie“ je jeho najčastejším posolstvom a pokánie znamená vzdať sa všetkých našich činov – osobných, rodinných, etnických a národných – ktoré sú v rozpore s Božími prikázaniami. Účelom evanjelia je premeniť bežné tvory na nebeských občanov, čo si vyžaduje zmenu. …
Ježiš nám prikázal milovať jeden druhého a túto lásku ukazujeme tým, ako si navzájom slúžime. Tiež nám bolo prikázané milovať Boha a túto lásku preukazujeme neustálym pokáním a zachovávaním Jeho prikázaní (pozri Ján 14:15). A pokánie znamená viac ako vzdať sa našich hriechov. V najširšom zmysle si vyžaduje zmenu, vzdanie sa všetkých našich tradícií, ktoré sú v rozpore s Božími prikázaniami. Keď sa staneme plnými účastníkmi v kultúre evanjelia Ježiša Krista, stávajú sa z nás „spoluobčania svätých a domáci Boží“ (Efezským 2:19).
„Pokánie a zmena“, Generálna konferencia, október 2003
Väčšiu svätosť nezískame jednoducho len tým, že o ňu požiadame. Príde, keď budeme robiť to, čo je potrebné, aby nás mohol Boh zmeniť.
„Svätosť a plán šťastia“, Generálna konferencia, október 2019